b'\n_START_ARTICLE_\nTrk\n_START_PARAGRAPH_\nT\xc5\x95k je pojav, pri katerem se dve ali ve\xc4\x8d teles, ki se relativno gibljejo eno proti drugemu, dotakne in pri tem spremeni velikost ali smer hitrosti. S trkom je povezan sunek sile, ki je enak spremembi gibalne koli\xc4\x8dine posameznega telesa._NEWLINE_Pri trkih se ohranja skupna gibalna koli\xc4\x8dina vseh udele\xc5\xbeenih teles. Skrajna primera trkov sta pro\xc5\xbeni trk, pri katerem telesi po trku odletita vsaksebi, ohranja pa se tudi skupna kineti\xc4\x8dna energija teles, ter popolnoma nepro\xc5\xbeni trk, pri katerem ostaneta telesi po trku spojeni, skupna kineti\xc4\x8dna energija teles pa se ne ohrani. Mero za pro\xc5\xbenost trka podaja restitucijski koeficient trka, ki je pri popolnoma pro\xc5\xbenem trku enak 1, pri popolnoma nepro\xc5\xbenem trku pa je enak 0.\n_START_SECTION_\nSipanje\n_START_PARAGRAPH_\nV atomski in jedrski fiziki ter fiziki osnovnih delcev se za trke delcev uporablja izraz sipanje. Tako govorimo o nepro\xc5\xbenem sipanju, kadar se pri sipanju spremeni energijski nivo delca; pri nepro\xc5\xbenem sipanju fotonov se tako spremeni njihova valovna dol\xc5\xbeina.'